Manile hrozia záplavy; vyhlásili stav zvýšenej pohotovosti
Stav zvýšenej pohotovosti vyhlásila dnes filipínska vláda v súvislosti s hrozbou rozsiahlych povodní, ktoré môžu zasiahnuť hlavné mesto Manila po dvoch dňoch intenzívnych dažďov vyvolaných tropickou búrkou.
Vláda oznámila, že pracuje na tom, aby zabránila opakovaniu rozsiahlych povodní, ktoré filipínsku metropolu zasiahli v roku 2008 a vyžiadali si stovky mŕtvych, uviedol podľa agentúry DPA šéf úradu civilnej ochrany.
Vo väčšej časti Manily dnes uzatvorili aj školy a zrušili 22 domácich letov v dôsledku rozsiahlych dažďov, ktoré priniesla tropická búrka Meari.
Meari sprevádzal vietor s rýchlosťou 85 kilometrov za hodinu a očakáva sa, že v nasledujúcich dvoch dňoch prinesie do metropoly a okolitých provincií ďalšie zrážky.
Zdroj: TASR
Pre používanie spravodajstva Netky.sk je potrebné povoliť cookies